Як Зміцер сам расказаў парталу, яго сябар, аўтар-выканаўца Цімафей Авілін знайшоў у архіве Інстытута мастацтвазнаўства, этнаграфіі і фальклору Акадэміі навук Беларусі неапублікаваныя матэрыялы да шырокавядомага зборніка Беларуская народная творчасць. Сярод іх была песня пад назвай Цюрэмнаязапісаная 6 жніўня 1945 года ў в. Кірыснова Асаеўскага сельсавета Крывіцкага р-на ад 60-гадовай сялянкі па прозвішчы Грышкевіч. Запіс рабілі вядомы беларускі фалькларыст Міхаіл Грынблат, музыказнаўца, этнограф і харавы дырыжор Генадзь Цітовіч, а таксама Л.Т. Альтшулер. 